Jhb se inbelsentrum ontvang duisende oproepe | Netwerk24
08 April 2020 16:18
Die inbelsentrum van die Johannesburg-metro het in die eerste tien dae ná die aanvang van die staat van inperking meer as 12 000 noodoproepe en meer as 22 000 oproepe oor probleme met water en elektrisiteit ontvang.
Jolidee Matongo, burgemeesterskomiteelid van finansies, het Woensdag die inbelsentrum in die Johannesburgse middestad besoek om te verseker dat die verminderde aantal werkers onder omstandighede werk wat aan gesondheidsriglyne oor die koronavirus voldoen.
Matongo het tydens sy besoek self die kliëntesorglyn by 011 375 5555 geskakel om die doeltreffendheid van hul dienslewering te toets.
“Ons moet die personeel van die oproepsentrum regtig loof vir hul toewyding om te verseker dat die impak van die inperking op die stad se kliëntediens tot die minimum beperk word.
“Ons bly daartoe verbind om te verseker dat ons personeel veilig is terwyl hulle hul pligte uitvoer.
“Dit vul my met nederigheid om te hoor hoe die personeel inwoners verseker dat hulle sal aanhou om hul werk met passie en geduld te doen in hierdie baie moeilike tyd,” sê Matongo.
COJ is committed to continuing rendering essential services to its people. Today I made a check in with Call Centers to see if our employees have been given the necessary health precautions as well as their efficiency during this time.
Water & lights queries have been prioritized pic.twitter.com/VLIUhoPtRl
— MMC Jolidee Matongo (@MatongoMmc) April 8, 2020
Meer oor: Johannesburg-Metro | Water | Elektrisiteit | Inbelsentrum
Tienerseun neem eie lewe buite polisie se inbelsentrum